  Анжелика Тихонова корреспондент 24-тӥ куарусёнлы Удмуртиын коронавирусэн 232 черламъёсты шараязы. Висьыны усемъёс пӧлын 52 пиналъёс но 65 арессэс ортчем 41 арлыдоос. Со сярысь элькунысь оперативной штаб ивортӥз. Диагноззы Ижкарын 133 улӥсьёслэн зэмаз, Эгра ёросын – 16, Можга ёросын – 13, Глазкарын, Каракулино ёросын – быдэн укмыс, Сарапулын – тямыс, Вавож ёросын – сизьым, Кез ёросын – куать, Сюмси ёросын – вить, Сарапул ёросын – ньыль, Алнаш, Ува, Сьӧлта, Якшур-Бӧдья ёросъёсын – быдэн куинь, Можгаын, Яр, Юкаменск, Дэри ёросъёсын – быдэн кык, Камбарка, Пичи Пурга ёросъёсын – быдэн одӥг. 95 адями висёнэз вормиз. 16 мурт кулӥз. Кышномуртъёслы 66, 70, 80, 81, кыкезлы 83, 84, 95 арес вал, воргоронъёслы – 53, 59, 64, 68, 70, 80, 86, 87 арес Туннэ нуналлы Удмуртиын коронавирусэн 52 сюрс 34 черлан учыр лабораториосын зэматэмын. 42 сюрс 163 адями йӧназ. 1 сюрс 907 мурт улонысь кошкиз. Али 374-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 642 эскеронъёс ортчытӥзы.  Тегъёс: Тазалык Ижкар Удмуртия коронавирус  